הרב שמואל דוב ווייס

**מצות שופר** (#8)

ציפוי זהב

**גמרא** כז: ["תנו רבנן ארוך... ואם קול חיצון שמע לא יצא"], **רש"י** שם

**תוס'** שם (ד"ה ארוך, צפהו זהב, צפהו מבפנים, אם קול)

**גמרא** כז. ["ופיו מצופה זהב... פה תנן"], **רש"י** שם

**מאירי** כז: (ד"ה נתן זר)

דרשה לראש השנה **לרמב"ן**\*

**רמב"ם** הל' שופר (א:ו)

**רבינו מנוח** שם\*, **חידושי מהרי"ק** שם\*

**ריטב"א** כז: (ד"ה צפהו זהב)

**ר' אברהם מן ההר** כז. (ד"ה במקום הנחת פיו)\*

**ר"י מלוניל** ו. (בדפי הרי"ף)

**טור** או"ח (תקפ"ו:י"ט)\*

**רמב"ם** הל' שופר (א:ג) ["שופר הגזול... דין גזל], **מגיד משנה** שם (ד"ה שופר הגזול)

**ספר מהרי"ל** (מנהגים) הלכות שופר (אות ד)\*

**שפת אמת** כז. (ד"ה בגמ' והתניא)\*

בית הבחירה למאירי מסכת ראש השנה דף כז עמוד ב

נתן זר זהב בשפת השופר במקום הנחת פה פסול שהרי הזהב חוצץ ואין אומרין בזה כל לנאותו אינו חוצץ שאין זה קול שופר אלא קול זהב הואיל והקול עובר דרך עליו שלא במקום הנחת פה כגון שפה עליונה או באיזה מקום שבשופר מבחוץ כשר ויש מכשירין אף מבפנים ומפרשים שמה שנאמר בסמוך צפהו זהב מבפנים פסול בצפהו כלו או רובו אבל זה שלא עשה אלא זר זהב סמוך לשפתו אין כאן חשש לא לשנוי קול ולא לקול יוצא מן הזהב ומ"מ עקר הדברים שכל בפנים פסול.

דרשה לראש השנה לרמב"ן

צפהו זהב במקום הנחת פיו פסול שלא במקום הנחת פיו כשר, ודוקא מבחוץ אבל מבפנים פסול, אם כן אינו אלא בדופן שבפיו, ויש אומרים אפילו מגבו מפני שהוא מכניס קצתו בפיו ושפמו של תוקע מכסה עליו, וטעמא דפסול משום דאיכא הפסק בין פיו לשופר, וש"מ שאם הרחיק השופר מפיו ונפח בו ותקע פסול.

רבינו מנוח הלכות שופר פרק א הלכה ו

או במקום הנחת פה פסול מפני שהזהב חוצץ. א"נ משום דבעינן קול שופר והכא ליכא קול שופר אלא קול זהב וזה עיקר.

חדושי מהרי"ק הלכות שופר וסוכה ולולב פרק א הלכה ו

צפהו זהב פסול. שהקול בא מהזהב ולא מהשופר, וכן כשצפהו מקום הנחת פה פסול שא"צ דבר מפסיק בין הפה לשופר, ולמדו מכאן שאם הרחיק השופר ונפח בו ותקע בו פסול כיון שאין השופר נוגע בפיו, וכן כתב הרמב"ן. ועוד כי השופר בראש השנה הוא דומיא מהדברים הנעשים בפנים שהיו בבגדי לבן ביום הכפורים ולא היו בגדי זהב, ג"כ בשופר אינו יכול להיות מצופה בזהב.

ר' אברהם מן ההר מסכת ראש השנה דף כז עמוד א

במקום הנחת פיו פסול. שהזהב מפסיק בין הפה והשופר והתוקע [אין] פיו נוגע בשופר.

רבינו יהונתן מלוניל (לפי דפי הרי"ף) משניות דף ו עמוד א

ופיו מצופה זהב משום כבוד יום טוב. ומוקים לה בגמ' [כ"ז ע"א] שלא במקום הנחת פה, כי היכי דלא להוי חציצה בינו ובין שפתיו, ובשל מקדש מיירי.

טור אורח חיים הלכות ראש השנה סימן תקפו

צפהו זהב בעביו במקום הקצר שהוא מקום הנחת פיו פסול שלא במקום הנחת פיו בכל אורך השופר מצד הקצר עד צד הרחב אם נשתנה קולו מחמת הציפוי פסול ואם לאו כשר וכתב הרמב"ן לפיכך אלו שמציירין צורות לנאותו לא יפה הם עושין שמא נשתנה קולו מחמת הציורין אף על פי שאין כולו מצופה במיני הציורין לפעמים הקול משתנה בהן אבל אם נתן זהב על עובי השופר בצד הרחב היינו מוסיף עליו כל שהוא ופסול אפילו לא נשתנה קולו וי"מ צפהו זהב במקום הנחת פיו אפילו באורך השופר אם הוא מיד סמוך לראשו בצד הקצר פסול לפי שהתוקע מכניס קצתו בפיו ושפתו מכסה עליו ונמצא הזהב חוצץ בין שפתו לשופר ולמדו מכאן שאם הרחיק השופר ונפח בו ותקע בו פסול כיון שאין השופר נוגע בפיו וכ"כ הרמב"ן.

ספר מהרי"ל (מנהגים) הלכות שופר

ואמר מהר"י סג"ל ע"ה הא דאמרי' ציפהו זהב אסור לתקוע בו, היינו טעמא דאין קטיגור של זהב שעשו ממנו העגל נעשה סניגור, והשופר נכנס לפני ולפנים כדרך כ"ג ביום הכפורים.

שפת אמת מסכת ראש השנה דף כז עמוד א

דמ"ש בס' יום תרועה לתרץ משום דאין קטיגור נעשה סניגור ע"ש קשה ... דודאי איכא לאפלוגי דלא שייך הכא אין קטיגור נ"ס כיון שאין גוף המצוה נעשה על ידי הזהב.